柳瑛

柳瑛（），字廷玉，自號團山，直隸鳳陽府臨淮縣人，明朝政治人物。進士出身。

 生平 
景泰四年（1453年）癸酉科應天府鄉試第六十二名。天順元年（1457年）丁丑科會試第七十四名，殿試登進士第二甲第十六名。三年二月擢授户科給事中《明英宗睿皇帝实录卷之三百》：天順三年二月，擢進士柳瑛為戶科給事中，石澄刑科給事中，謝瑀、劉鐸俱戶部主事，劉任治兵部主事，范奎、張鑑俱南京戶部主事，路璋、夏積、吳珵俱南京刑部主事，趙熙湖廣安陸州知州，何淡山東濱州知州。，成化二年（1466年）正月升河南按察使司佥事，五年考绩入觐，即致仕归里。劉昌送别序曰：“二十科名，司馬公之高志已遂；三十致仕，錢若水之清名可思”。《鳳陽府志》卷四十·艺文章欽文《柳團山先生傳》：柳瑛，字廷玉，明天顺丁丑进士。其先河东世家也，宋南渡时家东吴。洪武初,曾祖尚居临淮之团山，传至瑛，因取以自号。云瑛祖耀有隐德，详见彭公时墓表中；父春，正统戊子孝廉，由监察御史晋山东布政司左参政，至浙江右布政使。瑛筮仕户科给事中，擢河南按察司佥事，父子济美，时论荣之。瑛性淡泊，无宦情，成化己丑考绩入都，即致政。归里时，刘公昌送别序有曰：二十科名，司马公之高志已遂；三十致仕，钱若水之清名可思。后十六年傅公希说赠诗云：看破人间闲富贵，争夸林下散神仙，皆实录也。居恒好读书，口吟手披不辍。所著有《明朝大礼》若干卷；《中都志》十卷，始于天顺戊寅，讫于成化丁未，编次是正，穷年累月，凡六易其稿而书始就。弘治元年戊申武进白公昂奉命督工，宗先辈讳锐者来守是邦，因刻此书行于世。锐字元进，吾家鄞县支之祖也，有次韵柳团山濠梁春望诗。瑛子十一人，亦见彭墓表。章钦文曰：团山先生之成中都志也，垂三十年。託始于天顺戊寅，则先生成进士之明年也。士盍可轻言著书乎，世不少惙科名、纡青紫之辈,问其地之山川风俗与斯民之利病休戚，至有漠不经心者，亦独何哉。子舆氏云：为高必因丘陵。余续修郡志，时世之相去二百余岁，微先生为指南，几怅怅乎其无所之矣。假令先生而在，太史公之于晏子，余有同慕焉。

 著作 
所著有《明朝大禮》若干卷，纂修《中都志》十卷（始于天順戊寅，至于成化丁未）。

 家族 
曾祖父柳尚九。祖父柳耀，封監察御史。父亲柳春，正統戊午舉，曾任監察御史，歷官山東布政司左參政、浙江右布政使。母楊氏，封孺人。重慶下。娶陳氏，繼娶陸氏《天一阁藏明代科举录选刊·登科录》（《景泰二年进士登科录》）。

参考

Category:明朝户科給事中
Category:明朝河南按察司僉事
Category:鳳陽人
Y